**Szentendre Város Önkormányzata Képviselő-testületének 24/2022. (VI.30.) önkormányzati rendelete**

**Szentendre Építési Szabályzatáról szóló 26/2017. (VII. 31.) önkormányzati rendelet módosításáról**

Szentendre Város Önkormányzat Képviselő-testülete, az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet 40. §-ban biztosított véleményezési jogkörében eljáró állami főépítész, továbbá Szentendre város településfejlesztésével és településrendezésével összefüggő partnerségi egyeztetés szabályairól szóló önkormányzati rendeletben megjelöltek véleményének kikérésével, Szentendre Építési Szabályzatáról szóló 26/2017. (VII. 31.) önkormányzati rendelet módosításáról az alábbi rendeletet alkotja:

**1. §**

(1) A Szentendre Építési Szabályzatáról szóló 26/2017. (VII.31.) önkormányzati rendelet 4. § (1) bekezdés a) pont aa) és ab) alpontja helyébe a következő rendelkezések lépnek:

*(A rendelet elválaszthatatlan részét képezik az alábbi mellékletek:
1. melléklet:)*

„*aa)* Szabályozási Tervlapok szelvénybeosztása és jelmagyarázata SZT-0/m7 jelű tervlap (A3)

*ab)* Szentendre Város Szabályozási Tervlapja szelvényezetten SZT-1/m7, SZT-2/m7, SZT-3/m5, SZT-4/m6, SZT-5/m5, SZT-6/m5, SZT-7/m5, SZT-8/m5 jelű tervlapok M = 1: 4000 léptékben (A1)”

(2) A Szentendre Építési Szabályzatáról szóló 26/2017. (VII.31.) önkormányzati rendelet 4. § (1) bekezdés a) pontja a következő ah) alponttal egészül ki:

*(A rendelet elválaszthatatlan részét képezik az alábbi mellékletek:
1. melléklet:)*

„*ah)* SZT/Bke jelű szabályozási fedvényterv M = 1: 4000 léptékben (A3)”

**2. §**

(1) A Szentendre Építési Szabályzatáról szóló 26/2017. (VII.31.) önkormányzati rendelet 75. § (1) bekezdés e) pontja helyébe a következő rendelkezés lép:

*(Beépítésre nem szánt különleges területbe tartoznak az alábbi, jellemzően jelentős zöldfelülettel rendelkező területek, melyek a rajtuk elhelyezhető építmények különlegessége, vagy a rendeltetés sajátossága miatt eltérnek a többi területfelhasználási kategóriákba sorolt területektől:)*

„*e)* Kb-T/.. jelű temetők területe,”

(2) A Szentendre Építési Szabályzatáról szóló 26/2017. (VII.31.) önkormányzati rendelet 75. § (1) bekezdése a következő f) ponttal egészül ki:

*(Beépítésre nem szánt különleges területbe tartoznak az alábbi, jellemzően jelentős zöldfelülettel rendelkező területek, melyek a rajtuk elhelyezhető építmények különlegessége, vagy a rendeltetés sajátossága miatt eltérnek a többi területfelhasználási kategóriákba sorolt területektől:)*

„*f)* Kb-K/.. jelű beépítésre nem szánt különleges közműterület.”

(3) A Szentendre Építési Szabályzatáról szóló 26/2017. (VII.31.) önkormányzati rendelet 75. §-a a következő (9) bekezdéssel egészül ki:

„(9) A Kb-K/1 jelű beépítésre nem szánt különleges közműterület övezete kizárólag közműlétesítmények és azokhoz szorosan kapcsolódó épületek, építmények elhelyezésére szolgál, melyben elhelyezhetők az ivóvíz-, a gáz-, az elektromos és a hírközlési szolgáltatás építményei, továbbá a szennyvízhálózat és a csapadékcsatorna műtárgyai.”

**3. §**

(1) A Szentendre Építési Szabályzatáról szóló 26/2017. (VII.31.) önkormányzati rendelet 1. melléklete helyébe a 2. melléklet lép.

(2) A Szentendre Építési Szabályzatáról szóló 26/2017. (VII.31.) önkormányzati rendelet 3. melléklete helyébe az 1. melléklet lép.

**4. §**

Hatályát veszti a Szentendre Építési Szabályzatáról szóló 26/2017. (VII.31.) önkormányzati rendelet 4. § (1) bekezdés a) pont ad) alpontja.

**5. §**

Ez a rendelet a kihirdetését követő napon lép hatályba.

Szentendre, 2022. június 29.

 **Fülöp Zsolt dr. Schramm Gábor**

 polgármester jegyző

**Záradék:**

A rendelet 2022. június 30-án került kihirdetésre.

 **dr. Schramm Gábor**

 jegyző